หุ้นโซลปิดบวก 0.83% เมินผลพวงจากการปรับดัชนี MSCI
หุ้นโซลปิดบวก 0.83% เมินผลพวงจากการปรับดัชนี MSCI
31 พ.ค. 2559

ดัชนีคอมโพสิตตลาดหุ้นเกาหลีใต้ปิดปรับตัวสูงขึ้นในวันนี้ โดยได้รับแรงหนุนจากหุ้นกลุ่มยานยนต์ ในขณะที่ความวิตกกังวลเกี่ยวกับการปรับน้ำหนักดัชนี MSCI ในสัปดาห์นี้ ไม่ได้ส่งผลต่อตลาดมากนัก สำหรับสกุลเงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปิดปรับตัวขึ้น 16.27 จุด หรือ +0.83% แตะที่ 1,983.40 จุด โดยมีปริมาณการซื้อขายหนาแน่น 648 ล้านหุ้น มูลค่า 8.42 ล้านล้านวอน (7.06 พันล้านดอลลาร์) โดยมีหุ้นบวกมากกว่าหุ้นลบในสัดส่วน 551 ต่อ 262